EkBass/fiwiki-20250220-pages-articles huggingface dataset:
Chilentapakulo

Chilentapakulo (Scytalopus fuscus) on tapakulojen sukuun kuuluva varpuslintu, joka elää kotoperäisenä Chilessä. Laji luokiteltiin vuonna 2005, jolloin andientapakulo jaettiin yhdeksitoista lajiksi. == Koko ja ulkonäkö == Chilentapakulon pituus on noin 11 cm. Sen höyhenpuku on kauttaaltaan tummanharmaa, koivet ovat vaaleanpunertavat ja pyrstöä se pitää peukaloismaisesti pystyssä. Lajin siivet ovat lyhyet ja pyöreäkärkiset, ja se onkin huono lentäjä, joka liikkuu enimmäkseen jalkaisin. == Esiintyminen == Chilentapakulot elävät Chilen keskiosissa Atacaman eteläosista Biobíoon noin 120 000 neliökilometrin laajuisella alueella. == Elinympäristö == Laji elää laaksojen ja rotkojen alikasvoksessa merenpinnan tasosta 800 metriin. == Lisääntyminen == Pesintä tapahtuu pääasiassa loka-marraskuussa. Pyöreän pesän, jossa on kulkuaukko sivulla, se rakentaa sammalista, juurikuiduista ja eläinten karvoista puolisen metriä pitkän tunnelin päähän, yleensä puron tai joen rantapenkkaan. Naaras munii kaksi tai kolme munaa. == Ravinto == Ruokavalio koostuu hyönteisistä ja muista pienistä selkärangattomista. == Lähteet == * Dusky tapaculo (Scytalopus fuscus) Wildscreen Arkive. === Viitteet === Luokka:Tapakulot
Liusketapakulo

Liusketapakulo (Scytalopus canus) on eteläamerikkalainen pienikokoinen varpuslintu, joka luokiteltiin vuonna 2005, jolloin andientapakulo jaettiin yhdeksitoista lajiksi. == Esiintyminen == Liusketapakulot elävät Kolumbian Antioquiassa (nimialalaji canus), Ecuadorissa ja Perun pohjoiskolkassa (alalaji opacus) Andien länsirinteilläIBC noin 33 00 neliökilometrin laajuisella alueella. == Elinympäristö == Laji elää vuoristometsien alikasvoksessa. == Lähteet == Luokka:Tapakulot
BluffBot

BluffBot on Suomesta Kaliforniaan muuttaneen Teppo Salosen ohjelmoima tekoälyä soveltava pokerinpelaajaohjelma. BluffBot 4.0, ohjelman viimeisin versio, saavutti vuoden 2009 AAIN:n vuosittaisessa tietokonepokerikilpailussa kolmannen sijan, häviten ainoastaan Albertan yliopiston ohjelman kahdelle versiolle. Kilpailua pidetään epävirallisena pokeriohjelmien maailmanmestaruuskilpailuna. BluffBotin aiemmat versiot ovat samassa kilpailussa sijoittuneet vuonna 2006 toiseksi (voittajana Albertan yliopiston ohjelma), 2007 voittaja ilman häviöitä, 2008 toinen häviten jälleen Albertan yliopiston ohjelmalle. ==Aiheesta muualla== * Association for the Advancement of Artificial Intelligence (AAAI) Luokka:Pokeri Luokka:Ohjelmistot Luokka:Tekoäly
Ranavalona III

Ranavalona III (myös Ranavalo Manjaka III; 22. marraskuuta 1861 Amparibe, Imerina – 23. maaliskuuta 1917 Alger, Ranskan Algeria) oli Madagaskarin viimeinen kuningatar. Kuningattarelle 1890–1920-luvuilla työskennellyt Clara Herbert omisti merkittävän kokoelman vaatteita, valokuvia ja kirjeitä, jotka kuuluivat Ranavalonalle. Kokoelma kulki Herbertin suvussa aina vuoteen 2020 asti, jolloin Madagaskarin valtio osti sen 43 000 Englannin punnalla huutokaupasta. Kokoelman katsottiin olevan tärkeä osa kuningattaren elämäkerran kartoittamisessa. Madagaskarin presidentti Andry Rajoelina sanoi myös, että valtio suhtautuu vakavuudella maan kulttuuriaarteiden palauttamiseen, ja esineistö on tarkoitus asettaa esille julkiseen näyttelyyn. == Varhainen elämä == Syntyessään prinsessa sai nimen Razafindrahety. Hän sai protestanttisen kasvatuksen, josta vastasivat lontoolaiset lähetyssaarnaajat. Koulun päätyttyä hänet naitettiin aatelismiehelle nimeltä Ratrimo, mutta tämä kuoli hämärissä olosuhteissa toukokuussa 1883. Kuolinsyyksi on arveltu murhaa, jonka takana olisi ollut Madagaskarin pääministeri Rainilaiarivony, joka oli ollut naimisissa kahden edellisen kuningattaren kanssa ja oletettavasti suunnitteli avioliittoa myös Razafindrahetyn kanssa. == Kuningattarena == Andriantsimianatran tytär prinsessa Razafindrahety julistettiin kuningattareksi 22-vuotiaana edeltäjänsä, kuningatar Ranavalona II:n kuoltua 30. heinäkuussa 1883. Kruunajaiset järjestettiin Imahamasinassa 22. marraskuuta 1883. Edeltäjiensä tapaan Ranavalona III meni naimisiin pääministeri Rainilaiarivonyn kanssa, joka oli syrjäyttänyt maan viimeisen miespuolisen monarkin, kuningas Radama II:n vuonna 1863. Ranavalona III joutui keskelle Ranskan ja Britannian kamppailua Madagaskarin omistuksesta. Ensimmäinen Ranskan kanssa käyty sota päättyi Madagaskarille epäedulliseen sopimukseen vuonna 1885. Ranavalona sai aluksi jäädä valtaistuimelle ja toimia ranskalaisten nukkehallitsijana, mutta ranskalaiset katsoivat kuitenkin, että Ranavalonan täti Ramisindrazana yllytti malagasseja kapinaan ranskalaisia vastaan. Seuraavaksi maa yritti etsiä apua Yhdysvalloilta, tuloksetta. Britit luopuivat oikeuksistaan Madagaskariin Ranskan kanssa vuonna 1890 solmimallaan sopimuksella. Toinen Ranskaa vastaan käyty sota päättyi maan pääkaupungin valtaukseen vuonna 1895. Kuningatar säilytti muodollisen asemansa, kunnes Joseph Gallienin johtama siirtomaahallinto lakkautti monarkian 28. helmikuuta 1897. == Kuningaskunnan kaaduttua== Ranavalona III karkotettiin yhdessä muun kuninkaallisen perheen kanssa aluksi Réunionin saarelle. Maaliskuussa 1899 hänet karkotettiin uudelleen, tällä kertaa Algeriin, jossa hän kuoli vuonna 1917. Kuningattaren jäännökset haudattiin Andohalon kuninkaalliselle hautausmaalle vuonna 1938. == Kunnianosoituksia == * Madagaskarin kuninkaallinen ritarikunta (Madagaskar, 1896) * Ranavalona III:n ritarikunta (Madagaskar, 1897, perustaja) * Kunnialegioona (Ranska, 1887) == Lähteet == == Aiheesta muualla == Luokka:Madagaskarilaiset hallitsijat Luokka:Vuonna 1861 syntyneet Luokka:Vuonna 1917 kuolleet
Valko-otsatapakulo

Valko-otsatapakulo (Scytalopus schulenbergi) on eteläamerikkalainen varpuslintu, joka kuvailtiin uutena lajina vuonna 1994 ja nimettiin Thomas Schulenbergin kunniaksi. == Esiintyminen == Valko-otsatapakulot elävät Andien rinteillä Perun Cuzcosta Bolivian keskiosiin CochabambaanIBC noin 37 000 neliökilometrin laajuisella alueella. == Elinympäristö == Laji elää vuoristometsien alikasvoksessa. == Lähteet == Luokka:Tapakulot
Dave Laut

Dave Laut (21. joulukuuta 1956 Findlay, Ohio – 27. elokuuta 2009 Oxnard, Kalifornia) oli yhdysvaltalainen kuulantyöntäjä. Laut voitti vuoden 1984 kesäolympialaisissa pronssia kuulantyönnössä ja kultaa vuoden 1979 Pan- Amerikan kisoissa. Hän työnsi ennätyksensä 22,02 elokuussa 1982 Koblenzissa. Laut kuoli vaimonsa ampumana heidän kotipihallaan Kalifornian Oxnardissa 27. elokuuta 2009 ja vaimo tuomittiin murhasta keväällä 2016. ==Lähteet== * Dave Laut Sports-Reference.comin tietokannassa * ===Viitteet=== Luokka:Yhdysvaltalaiset kuulantyöntäjät Luokka:Yhdysvaltalaiset olympiamitalistit Luokka:Yhdysvaltalaiset henkirikosten uhrit Luokka:Vuonna 1956 syntyneet Luokka:Vuonna 2009 kuolleet
Nils Wikberg (taidemaalari)

Nils Gustaf Waldemar Wikberg (5. lokakuuta 1907 Viipuri – 20. toukokuuta 1971) oli suomalainen taidemaalari. Wikberg opiskeli Akseli Gallen-Kallelan johdolla 1927–1931 sekä Pariisissa Académie Colarossissa 1928–1929. Hän avusti Gallen- Kallelaa 1927–1928 Kansallismuseon freskojen esitöissä. Wikberg toimi Viipurin taiteenystäväin piirustuskoulun opettajana 1931. Wikberg jäi talvisodan aikana helmikuussa 1940 venäläisten sotavangiksi ja pääsi palaamaan Suomeen saman vuoden huhtikuussa. Hän kirjoitti kokemuksistaan kirjan nimeltä Jag var krigsfånge (Olin sotavankina). Wikberg kertoi kirjassaan venäläisten pahoinpidelleen häntä kuulusteluissa niin että hän menetti hampaitaan. Venäläiset yrittivät lopulta värvätä häntä vakoilijaksikin. Wikbergin vanhemmat olivat hovioikeudenneuvos Einar Gustaf Wikberg ja Eva Lydia Sofia o.s. Walldén. == Maalauksia == * Koli, öljy, 1941 * Maaliskuun aurinkoa, guassi 1959 * Talvipäivä, guassi 1959 * Talvimaisema, vesiväri 1966 == Kirjallista tuotantoa == * Jag var krigsfånge, med teckningar av författaren. Söderström 1971 (suomeksi nimellä Olin sotavankina, Otava 1941) == Lähteet == * Suomen kuvataiteilijat-verkkomatrikkeli * Heinrich Pesch: A Dog Trained to Bite: Finnish War Culture and its Image of the Enemy (Wikbergin kirjasta) Luokka:Suomalaiset taidemaalarit Luokka:Vuonna 1907 syntyneet Luokka:Vuonna 1971 kuolleet
Alfhild (prinsessa)

Alfhild on Saxo Grammaticuksen teoksessa Gesta Danorum kuninkaantytär, jota kuningas Alf kosiskelee. Viktor Rydbergin mukaan tarina heijastelee muinaispohjoismaista tarua Heimdall-jumalasta.Viktor Rydberg, Teutonic Mythology, 28A Heimdal and the sun-dis Johanne Hildebrandt on kirjoittanut kaunokirjallisen trilogian Sagan om Valhalla, jossa Alfhild on Alfheimin kuningatar ja naimisissa Sigvard Vittfarnen kanssa. == Lähteet == ==Kirjallisuutta== *Anu Lahtinen, Pohjolan prinsessat. 2009 Luokka:Skandinaavinen mytologia en:Alf and Alfhild
Iago Falque

Iago Falque Silva (s. 4. huhtikuuta 1990 Vigo, Pontevedran maakunta, Espanja) on espanjalainen jalkapalloilija, joka edustaa Italian Serie A:n Genoaa lainalla Torinosta. Pelipaikaltaan Falque on hyökkäävä keskikenttäpelaaja. Falquen äiti on poliitikko Carmela Silva. == Seuraura == Falque on Barcelonan kasvatti ja debytoi seuran B-joukkueessa kaudella 2007–2008, jolloin joukkuetta valmensi Josep Guardiola. Kesällä 2008 hän siirtyi italialaiseen Juventukseen ilmaisella siirrolla Barcelona B:n uuden valmentajan Luis Enriquen ilmoitettua, että tuolloin edelleen juniori-ikäinen Falque ei kuuluisi seuraavalla kaudella hänen suunnitelmiinsa. Juventuksessa hän pääsi harjoittelemaan edustusjoukkueen kanssa ja sai vastuuta muutamissa edustusjoukkueen harjoitusotteluissa, mutta pelasi kauden 2008–2009 seuran alle 20-vuotiaiden joukkueen (Primavera) kanssa. Kauden 2009–2010 ensimmäiseksi puoliskoksi Falque lainattiin sarjanousija Bariin ja kaudeksi 2010–2011 espanjalaisen Villarrealin B-joukkueeseen. Villarreal B:n kanssa hän pelasi 36 ottelua ja teki 11 maalia Espanjan toiseksi korkeimmalla sarjatasolla Segunda Divisiónissa. Elokuussa 2011 Falque lainattiin koko kauden mittaisella sopimuksella Valioliigan Tottenhamiin. Hän debytoi Tottenhamin riveissä 15. syyskuuta 2011 Eurooppa-liigan ottelussa PAOKia vastaan. Siirrosta tehtiin pysyvä tammikuussa 2012, minkä jälkeen hänet lainattiin sarjatasoa alemmas Southamptoniin. Falque palasi Tottenhamiin kaudeksi 2012–2013 ja teki Valioliiga-debyyttinsä 9. joulukuuta 2012 Evertonia vastaan. Tammikuussa 2013 Falque lainattiin Espanjan Segunda Divisiónissa pelanneeseen Almeríaan, jota hän oli nostamassa Primera Divisióniin kauden päätteeksi. Hän pelasi 18 sarjaottelussa ja neljässä nousukarsintaottelussa ja teki kaksi maalia. Kaudeksi 2013–2014 Falque lainattiin jälleen kotimaahansa, Primera Divisiónin Rayo Vallecanoon. Vuodesta 2014 lähtien Falque on pelannut Italiassa. == Maajoukkueura == Falque on pelannut useita otteluita Espanjan juniorimaajoukkueissa ja oli voittamassa alle 17-vuotiaiden Euroopan- mestaruutta vuonna 2007. Hän oli mukana myös vuoden 2007 alle 17-vuotiaiden maailmanmestaruuskilpailuissa, jossa Espanja sai hopeaa, vuoden 2009 alle 19-vuotiaiden Euroopan-mestaruuskilpailuissa ja vuoden 2009 alle 20-vuotiaiden maailmanmestaruuskilpailuissa. == Lähteet == == Aiheesta muualla == * Iago Falque Transfermarkt-sivustolla * Iago Falque BDFutbol-sivustolla Luokka:Espanjalaiset jalkapalloilijat Luokka:Vuonna 1990 syntyneet Luokka:Elävät henkilöt
Šantung

Šantung voi tarkoittaa seuraavia: * Šantung, Shandong, Kiinan maakunta * Šantung, kangastyyppi
Taikatyttögenre

thumb|150px|ja muodonmuutoksen jälkeen. Taikatyttögenre (魔法少女, mahō shōjo, "maagiset tytöt", "noitatytöt") on mangan ja animen tyylisuunta, jonka tärkein elementti on taikavoimat nuorilla tytöillä. Teoksen päähenkilöllä on tyypillisesti kaksoishenkilöllisyys. Arkielämässä hän esimerkiksi on tavallinen koululainen, mutta tilanteen vaatiessa hän muuntautuu toiseksi minäkseen, jolla on poikkeuksellisia kykyjä. Erityisvoimiensa avulla hän selvittää ongelma- tai vaaratilanteen palatakseen sitten takaisin arkiseen olemukseensa. Kyseessä voi olla myös ryhmä, jonka jäsenillä on kullakin jokin erikoiskyky. Muuntautuminen tapahtuu jonkin taianomaisen keinon avulla, joka voi olla esimerkiksi yhteenkokoontuminen, esine tai erityinen sana tai loitsu. Hahmon kyvyt voivat olla perittyjä tai keino löydetään sattumalta, mutta sattuma voi osoittautua lopulta näennäiseksi. Päähenkilöllä tai -henkilöillä on tavallisesti neuvonantaja, joka niin ikään esiintyy toisessa hahmossa tai saapuu pyynnöstä. Kaksoishenkilöllisyyden salaaminen, taikatytön tehtävän luonne sekä hänen alkuperänsä ovat usein keskeisiä elementtejä tarinankuljetuksessa mahdollisine ristiriitoineen arjessa ja ihmissuhteissa. Varsinaisen juonen ohella tarinassa on tavallisesti syvyyttä tuovia piirteitä. Tällaisia ovat esimerkiksi tehtävien ja vastuun mukanaan tuoma henkinen kasvaminen sekä suhde ystäviin ja itsensä hyväksyminen. Jos tarinassa on pääosassa ryhmä, teemoina voivat olla yhteistyön ja solidaarisuuden merkitys tai kielteisesti itsekkyyden ja omanedun tavoittelu. Näiden elementtien painotus vaihtelee tarinan juonen ja luonteen mukaisesti. == Teoksia == * Cardcaptor Sakura * Corrector Yui * Kamikaze Kaitou Jeanne * Pretty Cure * Puella Magi Madoka Magica * Sailor Moon * Shugo Chara * Sugar Sugar Rune * Time Stranger Kyoko * Tokyo Mew Mew * WIXOSS Luokka:Animen ja mangan käsitteet
Bowmore

Bowmore () on skotlantilainen viskitislaamo, joka sijaitsee Islayn saarella Loch Indaalin kaakkoisrannalla. Bowmore on yksi vanhimmista toiminnassa olevista viskinvalmistajista; sen kerrotaan aloittaneen vuonna 1779. Tislaamon omistaa holdingyhtiö Morrison Bowmore Distillers Ltd, jonka omistaja on vuodesta 1994 ollut japanilainen juoma-alan yritys Suntory. Morrison Bowmore omistaa myös Auchentoshanin ja Glen Gariochin tislaamot ja tuottaa McClelland’s Single Malt -mallasviskisarjaa. Bowmoren viskeissä käytetään Lagganjoen vettä ja tislaamo käyttää osittain edelleen perinteistä lattiamallastamoa, Bowmoren käyttämästä ohrasta mallastetaan itse. Loput tuotetaan Port Ellenin mallastamolla. Bowmoren mallasviskituotemerkkejä ikämerkittyjen tuotteiden lisäksi ovat muun muassa Enigma, Legend, Surf ja Darkest. == Lähteet == == Aiheesta muualla == * Bowmoren kotisivut * Morrison Bowmore Ltd:n kotisivut Luokka:Skotlantilaiset viskitislaamot
Kein Schöner Land In Dieser Zeit

Kein Schöner Land In Dieser Zeit on saksalaisen laulajan Heinon studio-albumi vuodelta 1967. ==Kappaleet== # # # # # # # # # # # # ==Lähteet== * Heinon virallinen diskografia Luokka:Vuoden 1967 albumit Luokka:Heinon albumit
Mikroevoluutio

Mikroevoluutio on evoluutiobiologian termi, jolla tarkoitetaan lajitasoa alempaa evolutiivista muutosta. Se ei ole makroevoluution eli uusien lajien syntyyn johtavan evoluution vastakohta, koska sillä tarkoitetaan aivan samoja eliöiden geneettisiä muutoksia tarkasteltuna lajirajojen yli. == Lähteet == == Aiheesta muualla == * Microevolution. University of California, Berkeley. Luokka:Evoluutio
Kanta-Hämeen vuoden kylä

Kanta-Hämeen vuoden kylä on kunnianimitys, jonka Hämeen kylät ry ja Hämeen liitto myöntävät vuosittain yhdelle Kanta-Hämeen maakunnan kylälle. ==Palkitut== Kanta-Hämeen vuoden kyliksi ovat tulleet valituiksi seuraavat kylät: Vuosi Kylä Kunta 1997 Ryttylä Hausjärvi 1998 Teuro-Kuuslammi Tammela 1999 ei valittu 2000 Alvettula Hauho (Hämeenlinna 2009-) 2001 Vähikkälä Janakkala 2002 Launonen Loppi 2003 Kiipu Jokioinen 2004 Rehakka-Irjala Janakkala 2005 Letku Tammela 2006 Eteläinen Hauho (Hämeenlinna 2009-) 2007 Joentaka, Loppi 2008 Kaloinen Renko (Hämeenlinna 2009-) 2009 Ypäjänkylä Ypäjä 2010 Piirivuori Hausjärvi 2011 Vanha Raitti Hämeenlinna (Hauho) 2012 Letku Tammela 2013 Murronkulma Jokioinen 2014 Vojakkala Loppi 2015 Koijärvi Forssa 2016 Susikas Tammela 2017 Nummenkylä Hämeenlinna (Renko) 2018 Teuro–Kuuslammi Tammela 2019 Vähikkälä Janakkala 2020 Viksberg Forssa 2021 Pilpalan kylät Loppi 2022 Läyliäinen Loppi ==Lähteet== ==Aiheesta muualla== * *
Matsya

Matsya (; ) on hindulaisuudessa Vishnun ensimmäinen ruumiillistuma.Encyclopedia Mythica: Matsya Se oli nimensä mukaisesti kala, joka hindujen vedenpaisumuskertomuksessa näyttäytyi auringonjumalan pojalle, kuningas Vaivasvata Manulle ja kehotti tätä ottamaan kaiken elollisen laivaan turvaan vedenpaisumukselta ja sitä seuranneilta katastrofeilta.India Divine: The Matsya Purana Dharmakshetra.com: The Matsya Purana Indianetzone: Matsya PuranaBhaktivedanta Memorial Library: Sri Matsya Avatara Matsya myös haki meren syvyyksistä sinne jääneet Vedat.The Hindu Universe: Matsya Matsyan tarina kerrotaan Matsya Puranassa. Hänet kuvataan hahmona, jossa yhdistyvät kala ja ihminen. == Lähteet == == Aiheesta muualla == Luokka:Vishnun muodot
Kaukalopikaluistelu talviolympialaisissa 1994

Vuoden 1994 talviolympialaisissa kilpailtiin kaukalopikaluistelussa kuudessa eri lajissa, joita olivat miesten sekä naisten 500 m, 1000 m, miesten 5000 m (4 × 1250 m) viesti ja naisten 3000 m (4 × 750 m) viesti. Eniten mitaleita sai Etelä-Korea neljällä kullalla, yhdellä hopealla ja yhdellä pronssillaan. ==Miehet== ===500 metriä=== Mitali Urheilija Aika Kultaa Chae Ji-Hoon 43,45 Hopeaa Mirko Vuillermin Pronssia Nicky Gooch ===1000 metriä=== Mitali Urheilija Aika Kultaa Kim Ki-Hoon 1.34,57 Hopeaa Chae Ji-Hoon Pronssia Marc Gagnon B-finaali ===5000 metrin (4 × 1250 m) viesti=== Mitali Urheilija Aika Kultaa (Maurizio Carnino, Diego Cattani, Orazio Fagone, Hugo Herrnof, Mirko Vuillermin) 7.11,74 Hopeaa (Randall Bartz, John Coyle, Eric Flaim, Andrew Gabel, Anthony Goskowicz) Pronssi (Steven Bradbury, Kieran Hansen, Andrew Murtha, Richard Nizielski) ==Naiset== ===500 metriä=== Mitali Urheilija Aika Kultaa Cathy Turner 45,98 Hopeaa Zhang Yanmei Pronssia Amy Peterson ===1000 metriä=== Mitali Urheilija Aika Kultaa Chun Lee-Kyung 1.36,87 Hopeaa Nathalie Lambert Pronssia Kim So-Hee ===3000 metrin (4 × 750 m) viesti=== Mitali Urheilija Aika Kultaa (Chun Lee-Kyung, Kim Ryang-Hee, Kim So-Hee, Kim Yoon-Mi, Won Hye-Kyung) 4.26,64 Hopeaa (Christine Boudrias, Isabelle Charest, Angela Cutrone, Sylvie Daigle, Nathalie Lambert) Pronssi (Karen Cashman, Amy Peterson, Shana Sundstrom, Cathy Turner, Nikki Ziegelmeyer) ==Mitalitaulukko== Sija Maa Kultaa Hopeaa Pronssia Yhteensä 1 4 1 1 6 2 1 1 2 4 3 1 0 0 1 4 0 2 1 3 5 0 1 0 1 6 0 0 1 1 6 0 0 1 1 1994 Luokka:Talviolympialaiset 1994
Autokansi

thumb|188x188px|Tallinkin M/S Victoria I:n peräportit. Autokannet ovat autolautoilla olevia kansia, joilla kuljetetaan ajoneuvoja ja muutakin rahtia. Ne sijaitsevat yleensä laivan alemmilla kansilla. Autokansilta pääsee portaikkoja tai hissejä käyttäen ylempien kansien matkustustiloihin. Autolautalla on laivan keulassa ja perässä portit, joista ajoneuvot ajetaan sisään tai ulos laivan ollessa satamassa. Tällaista alusta kutsutaan ro-ro- alukseksi. Joillain aluksilla voidaan kuljettaa autojen lisäksi myös rautatiekalustoa autokannella olevien kiskojen ansiosta. Tämäntyyppisiä aluksia kutsutaan junalautoiksi. Turvallisuuden vuoksi Suomessa autokannella oleskelu on matkan aikana kielletty. Käsijarru on pidettävä päällä, ja asuntoautojen sekä -vaunujen kaasupullojen päänventtiilien on oltava suljettuina. Autokansilla olevan avoimen tilan vuoksi autolautat ovat herkempiä vuodoille. Veden tulviminen autokannelle on aiheuttanut muun muassa M/S Herald of Free Enterprisen ja M/S Estonian uppoamiset. M/S Jan Heweliuszin uppoamisen syynä oli myrskyssä autokannella irralleen päässyt lasti, minkä vuoksi alus sai kallistuman, kaatui ja lopulta upposi. Estonian onnettomuuden jälkeen asetettiin lastilauttojen vuotovakavuudelle, keulaporttien ja avattavien ramppien lukituksille sekä lukitusten valvonnalle tiukemmat vaatimukset. == Aiheesta muualla == == Lähteet == Luokka:Laivatekniikka
Bret M. Whitney

Bret M. Whitney (s. 27. marraskuuta 1955Zoonomen on yhdysvaltalainen lintutieteilijä ja luonto-opas. Whitney on tutkinut neotrooppisen alueen linnustoa pitkään ja on julkaissut useita tieteellisiä artikkeleita, kuten uuden tapakulolajin A new Scytalopus tapaculo (Rhinocryptidae) from Bolivia, with notes on…Library Thing ja uuden sääskikerttulajin (Polioptilidae) esittelyt A new species of gnatcatcher from white-sand forests of northern Amazonian…. Hän on ollut myös toimittamassa äänikirjoja Voices of New World Parrots, Voices of Costa Rican Birds: Caribbean Slopetinkfrog ja Sounds of Neotropical Rainforest Mammals. Whitney kuvaili valko-otsatapakulon (Scytalopus schulenbergi) vuonna 1994.ITIS == Lähteet == Luokka:Yhdysvaltalaiset ornitologit Luokka:Vuonna 1955 syntyneet Luokka:Elävät henkilöt
Niko Aaltonen

Niko Aaltonen (s. 1974, Turku) on turkulainen poliitikko. Koulutukseltaan Aaltonen on tradenomi. == Politiikka == Aaltonen aloitti toiminnan Turun kunnallispolitiikassa Puolalanmäen Kokoomusnuorissa 1990-luvulla. Tuosta hetkestä lähtien Aaltonen on toiminut erilaisissa luottamustehtävissä. Aaltonen toimii Turun kunnallispolitiikassa esimerkiksi kaupunginhallituksen jäsenenä, kaupunginvaltuutettuna, Varsinais-Suomen sairaanhoitopiirin valtuuston puheenjohtajana sekä Turun kokoomuksen varapuheenjohtajana. Keväästä 2015 alkaen hän on myös toiminut Turun ammattikorkeakoulun hallituksen puheenjohtajana. == Entisiä ja nykyisiä luottamustehtäviä == * Kaupunkisuunnittelu- ympäristölautakunnan puheenjohtaja *Kokoomuksen Turun valtuustoryhmän varapuheenjohtaja *Akavan hallituksen jäsen *Tradenomiliitto TRAL ry:n hallituksen puheenjohtaja *Turun ylioppilaskyläsäätiön valtuuskunnan varapuheenjohtaja * Turun ammattikorkeakoulun opiskelijakunnan puheenjohtaja * Turun koneteknologiakeskuksen hallituksen jäsen * Turun reserviupseerien hallituksen varapuheenjohtaja * Hirvensalo-seuran hallituksen puheenjohtaja * Varsinais-Suomen liiton maakuntavaltuuston jäsen * Turun ammattikorkeakoulun valtuuskunnan puheenjohtaja * Turun seudun tradenomien puheenjohtaja * Kokoomuksen Nuorten Liiton hallituksen jäsen * Kokoomuksen puoluevaltuuston jäsen * Kiinteistö Oy Lehtolaakson hallituksen jäsen * Kokoomuksen Turun aluejärjestön hallituksen varapuheenjohtaja * Turun nuorisolautakunnan jäsen * Turun joukkoliikennelautakunnan varapuheenjohtaja * Turun opetuslautakunnan jäsen * Varsinais-Suomen Kokoomuksen piirihallituksen jäsen == Huomionosoitukset == * Suomen Leijonan Ritarikunnan Ritarimerkki *Akavan hopeinen ansiomerkki * Tradenomiliitto TRAL ry:n pronssinen ansiomerkki * Reserviupseeriliiton hopeinen ansiomitali * Varsinais-Suomen Reserviupseeri- ja reserviläispiirin kultainen ansiomitali * Turun ammattikorkeakoulun opiskelijakunnan ansiomerkki * Kokoomuksen Nuorten Liiton hopeinen ansiomerkki * Opiskelijayhdistys Trade ry:n kunniajäsen == Lähteet == * ===Viitteet=== Luokka:Suomalaiset ammattiyhdistysjohtajat Luokka:Kansallisen Kokoomuksen poliitikot Luokka:Vuonna 1974 syntyneet Luokka:Elävät henkilöt Luokka:Turun kaupunginvaltuutetut
Hans Christian Andersen -palkinto

Hans Christian Andersen -palkinto on kansainvälinen kirjallisuuspalkinto, jota IBBY (International Board on Books for Young People) jakaa kahden vuoden välein ansioista lastenkirjallisuudessa. Palkintoa jaetaan kahdessa kategoriassa: kirjailijat ja kuvittajat. Palkinto on nimetty tanskalaisen, saduistaan tunnetun Hans Christian Andersenin mukaan, ja voittajat saavat kultaisen mitalin Tanskan kuningattarelta. == Kirjailijat == Hans Christian Andersen -palkintoa on jaettu kirjailijoille vuodesta 1956 lähtien. Vuosi Saaja Maa 1956 Eleanor Farjeon 1958 Astrid Lindgren 1960 Erich Kästner 1962 Meindert DeJong 1964 René Guillot 1966 Tove Jansson 1968 James Krüss 1968 José Maria Sanchez-Silva 1970 Gianni Rodari 1972 Scott O'Dell 1974 Maria Gripe 1976 Cecil Bødker 1978 Paula Fox 1980 Bohumil Říha 1982 Lygia Bojunga Nunes 1984 Christine Nöstlinger 1986 Patricia Wrightson 1988 Annie M. G. Schmidt 1990 Tormod Haugen 1992 Virginia Hamilton 1994 Michio Mado 1996 Uri Orlev 1998 Katherine Paterson 2000 Ana Maria Machado 2002 Aidan Chambers 2004 Martin Waddell 2006 Margaret Mahy 2008 Jürg Schubiger 2010 David Almond 2012 María Teresa Andruetto 2014 Nahoko Uehashi 2016 Cao Wenxuan 2018 Eiko Kadono 2020 Jacqueline Woodson 2022 Marie-Aude Murail 2024 Heinz Janisch == Kuvittajat == Hans Christian Andersen -palkintoa on jaettu kuvittajille vuodesta 1966 lähtien. Vuosi Saaja Maa 1966 Alois Carigiet 1968 Jiří Trnka 1970 Maurice Sendak 1972 Ib Spang Olsen 1974 Farshid Mesghali Iran 1976 Tatjana Mawrina 1978 Svend Otto S. 1980 Suekichi Akaba 1982 Zbigniew Rychlicki 1984 Mitsumasa Anno 1986 Robert Ingpen 1988 Dusan Kállay 1990 Lisbeth Zwerger 1992 Kveta Pacovská 1994 Jörg Müller 1996 Klaus Ensikat 1998 Tomi Ungerer 2000 Anthony Browne 2002 Quentin Blake 2004 Max Velthuijs 2006 Wolf Erlbruch 2008 Roberto Innocenti 2010 Jutta Bauer 2012 Petr Sís 2014 Roger Mello 2016 Rotraut Susanne Berner 2018 Igor Olyenikov 2020 Albertine 2022 Suzy Lee 2024 Sydney Smith == Katso myös== * Astrid Lindgrenin muistopalkinto == Lähteet == ==Aiheesta muualla== * IBBY Finland palkinnot ja ehdokkuudet Luokka:Lasten- ja nuortenkirjallisuuspalkinnot
Thunderbolt (sarjakuvahahmo)

Thunderbolt oikealta nimeltään Peter Cannon on sarjakuvahahmo, jonka seikkailuja julkaisi alun perin Charlton Comics -yhtiö alkaen vuodesta 1966. Hahmon ensimmäinen esiintyminen nähtiin Peter Cannon... Thunderbolt -lehden ensimmäisessä numerossa vuonna tammikuussa 1966, osana Charltonin toimittaja Dick Giordanon ideoimaa Action Heroes -supersankarisarjaa. Yhtiö myi hahmon monien muiden mukana kuitenkin DC Comicsille vuonna 1983. Thunderbolt oli ensimmäisiä supersankareita, jonka toimintaan yhdistettiin itämaista mystiikkaa. Thunderbolt toimi Vartijat-sarjakuvaromaanin Ozymandias-hahmon esikuvana. == Hahmo == Peter Cannon oli orpolapsi, jonka Himalajalla asuvat munkit kasvattivat luostarissa. Hänen vanhempansa olivat tätä ennen joutuneet Black Plague -nimisen superroiston uhreiksi ja kuolleet. Kun Thunderbolt oli saavuttanut fyysisen ja henkisen täydellisyyden tason, munkit opettivat hänelle vanhoista kirjoituksista unohdettuja taitoja. Ne opittuaan hän matkasi Amerikkaan uskollisen ystävänsä Tabun kanssa ja aloitti uransa Thunderboltina. Hahmon oikeuksien siirryttyä DC:lle, hän esiintyi kaksi vuotta The Crisis Of Infinite Earth -sarjassa vuosina 1985–1986, ennen kuin sai oman lehtensä vuonna 1992. Se ei kuitenkaan menestynyt odotetusti ja lopetettiin 12 osan jälkeen. Hahmo ei kuitenkaan kadonnut täysin, sillä hän esiintyi toisinaan Oikeuden Puolustajat -ryhmän jäsenenä. Hahmo kuoli yhdessä Kapteeni Atomin kanssa myöhemmin. Thunderbolt on nimitys myös viidennestä ulottovuudesta kotoisin olevalle Yz nimiselle hengelle, joka toimi yhdessä Johnny Thunderin kanssa Justice Society of American jäsenenä. == Lähteet == Luokka:DC- universumin supersankarit Luokka:Oikeuden Puolustajat
Lumilautailu talviolympialaisissa 2002

XIX talviolympialaisten lumilautailussa vuonna 2002 järjestettiin neljä kilpailutapahtumaa, miesten sekä naisten lumikouru ja parisuurpujottelu. Yhdysvallat otti kolmoisvoiton miesten lumikourussa. Yhdysvallat menestyi lumilautailussa parhaiten ottaen kaksi kultaa, yhden hopean ja kaksi pronssia. ==Miehet== ===Lumikouru=== Mitali Urheilija Pisteet Kultaa Ross Powers 46,1 Hopeaa Danny Kass 42,5 Pronssia J.J. Thomas 42,1 ===Parisuurpujottelu=== Mitali Urheilija Kultaa Philipp Schoch Hopeaa Richard Richardsson Pronssia Chris Klug ==Naiset== ===Lumikouru=== Mitali Urheilija Pisteet Kultaa Kelly Clark 47,9 Hopeaa Doriane Vidal 43,0 Pronssia Fabienne Reuteler 39,7 ===Parisuurpujottelu=== Mitali Urheilija Kultaa Isabelle Blanc Hopeaa Karine Ruby Pronssia Lidia Trettel ==Mitalitaulukko== Sija Maa Kultaa Hopeaa Pronssia Yhteensä 1 2 1 2 5 2 1 2 0 3 3 1 0 1 2 4 0 1 0 1 5 0 0 1 1 2002 Luokka:Talviolympialaiset 2002
Salomoninkakadu

Salomoninkakadu (Cacatua ducorpsii) on keskikokoinen oseanialainen papukaija. == Koko ja ulkonäkö == Linnun pituus on 31 cm ja paino 290–415 g. Sen höyhenpuku on kokonaan valkoinen, pään ja rinnan höyhenet toisinaan lohenpunertavat ja siipien ja pyrstön alapinta kellanvalkoiset. Paljas rengas silmän ympärillä on sininen, nokka vaaleanharmaa, koivet harmaat ja iiris koiraalla tummanruskea, naaraalla punertava. Päälaen töyhtö nousee pystyyn, kun lintu on kiihtynyt. == Esiintyminen == Salomoninkakadut elävät Salomonsaarilla Oseaniassa. Niiden elinympäristön ala on 20 000–50 000 neliökilometriä ja populaation koko on noin 100 000 yksilöä. == Elinympäristö == Laji on yleinen monenlaisissa metsissä ja puutarhoissa, etenkin alavilla mailla, ja sitä tavataan 1 700 m:n korkeudelle merenpinnasta. == Lisääntyminen == Pesä on puunkolossa. Munamäärä on kaksi, joskus kolme. Haudonta-aika on 25 päivää ja poikaset jättävät pesän 62 päivää vanhoina. == Ravinto == Ruokavalio on monipuolinen ja koostuu siemenistä, pähkinöistä, hedelmistä, marjoista, kukista, silmuista sekä hyönteisistä ja niiden toukista. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 === Viitteet === Luokka:Töyhtökakadut
Sinisilmäkakadu

Sinisilmäkakadu (Cacatua ophthalmica) on uhanalainen oseanialainen kakadu. == Koko ja ulkonäkö == Linnun pituus on 50 cm ja paino 500–570 g. Sen höyhenpuku on näennäisesti kokovalkoinen, paitsi päässä ja niskapuolella olevassa töyhdössä voi olla keltaisia höyheniä. Siipien ja pyrstön alapinnat ovat kellertävät. Paljas alue silmän ympärillä on sininen, nokka tummanharmaa, koivet harmaat ja iiris koiraalla tummanruskea, naaraalla punertava. == Esiintyminen == Sinisilmäkakadut elävät Bismarckinsaarilla Papua-Uusi- Guineassa. Populaation koko on noin 10 000 yksilöä. Laji on vaarantunut elinympäristön tuhoutumisen takia, sillä suuret alat sademetsiä on raivattu ja istutettu öljypalmulle viimeisten 30 vuoden aikana. == Elinympäristö == Alavien maiden sademetsät kilometrin korkeudelle merenpinnasta. == Lisääntyminen == Pesä on puunkolossa. Munamäärä on kaksi, joskus kolme. == Ravinto == Ruokavalio on monipuolinen ja koostuu siemenistä, pähkinöistä, hedelmistä, marjoista sekä luultavasti myös hyönteisistä ja niiden toukista. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 === Viitteet === Luokka:Töyhtökakadut Luokka:Uhanalaiset linnut
Valkokakadu

Valkokakadu (Cacatua alba) on Indonesiassa elävä kakadu. == Koko ja ulkonäkö == Linnun pituus on 46 cm ja paino noin 550 g. Sen höyhenpuku on kokonaan valkoinen, lukuun ottamatta hentoa keltaista sävyä siipien alapinnoilla. Paljas alue silmän ympärillä on hieman sinertävä, nokka tummanharmaa, koivet harmaat ja iiris koiraalla tummanruskea, naaraalla punertava. Taaksepäin kaartuva komea töyhtö on myös valkoinen. == Esiintyminen == Valkokakadut elävät Indonesian itäosassa Molukkien saariryhmässä Halmaheran, Bacanin, Ternaten, Tidoren, Kasirutan ja Mandiolen saarilla. Populaation koko on noin 43 000– 183 000 yksilöä. Laji on vaarantunut pääasiassa lemmikkieläinkaupan takia, sillä esimerkiksi vuonna 1991 pyydystettiin noin 6 600 yksilöä kaupallisiin tarkoituksiin, mutta myös elinympäristön tuhoutumisen takia, sillä suuret alat sademetsiä on raivattu ja muokattu viljelysmaiksi sekä asutettu. == Elinympäristö == Elää alavien maiden metsissä 900 metrin korkeudelle merenpinnasta. == Lisääntyminen == Pesä on puunkolossa. Vankeudessa naaras munii kaksi munaa, joita molemmat puolisot hautovat yhteensä noin neljä viikkoa. Myös poikasia emot hoitavat yhdessä, ja ne lähtevät pesästä noin kolmen kuukauden ikäisinä. == Ravinto == Ruokavalio on monipuolinen ja koostuu siemenistä, pähkinöistä, hedelmistä, marjoista sekä luultavasti myös hyönteisistä ja niiden toukista. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust Luokka:Töyhtökakadut Luokka:Uhanalaiset linnut
João Rodrigues

João Rodrigues voi viitata seuraaviin henkilöihin. * João Rodrigues (1558–1633), Japanissa toiminut portugalilainen jesuiitta. * João Rodrigues (s. 1971), portugalilainen kilpapurjehtija.
Confession

__NOTOC__ Confession on Ill Niñon toinen studioalbumi joka julkaistiin vuonna 2003. Albumi vieraili sijalla #37 Billboard 200 -listalla myyden 27 863 kopiota ilmestymisviikollaan. Confession on yhtyeen parhaiten menestynyt albumi tähän päivään mennessä, myytyään kokonaisuudessaan lähes 500 000 kopiota joka ylsi kultalevyrajaan Yhdysvalloissa. Levyn kappale "How Can I Live" on julkaistu myös Freddy vs. Jason -elokuvan soundtrackilla. == Kappaleet == # # # # # # # # # # # # # # === Ranskan painos === # * # # === Japanin painos === # * == Arvostelut == * Imperiumi: 5½/10 * Soundi: Soundi: Levyarvio == Lähteet == Luokka:Vuoden 2003 albumit Luokka:Yhdysvaltalaiset alternative metal -albumit
Inka Grings

Inka Grings (s. 31. lokakuuta 1978 Düsseldorf) on saksalainen jalkapalloilija ja jalkapallovalmentaja. Hän pelasi hyökkääjänä ja siirtyi valmennustehtäviin vuonna 2014. Grings edusti vuodesta 1995 alkaen pitkään Bundesliiga-joukkue FCR 2001 Duisburgia. Aiemmin hän pelasi Garather SV:ssa ja TSV Eller 04:ssa. Grings voitti Duisburgissa Saksan mestaruuden 2000, Saksan cupin 1998, 2009 ja 2010 sekä naisten UEFA Cupin 2009. Hän oli kuudesti Bundesliigan paras maalintekijä ja teki vuoden 2011 alussa jo uransa 350. Bundesliiga- maalin.Duisburgs Inka Grings markiert ihren 350. Bundesliga-Treffer Kesällä 2012 Grings siirtyi sveitsiläiseen FC Zürichiin. Myöhemmin hän edusti vielä yhdysvaltalaista Chicago Red Starsia sekä 1. FC Kölniä. Grings debytoi Saksan maajoukkueessa 1996 ja pelasi 96 maaottelua, joissa hän teki 64 maalia. Grings on voittanut maajoukkueessa Euroopan-mestaruuden vuosina 2005 ja 2009. Hän oli molempien kisojen paras maalintekijä ja 2009 Grings valittiin myös turnauksen parhaaksi pelaajaksi. Hän teki turnauksessa kuusi maalia, joista kaksi loppuottelussa. Grings on saavuttanut myös olympiapronssia vuonna 2000. Grings valittiin Saksan parhaaksi naispelaajaksi kausina 1998–1999, 2008–2009, 2009–2010. Hän voitti Bundesliigan maalikuninkuuden kausina 1998–1999 (25 maalia), 1999–2000 (38 maalia), 2002–2003 (20 maalia), 2007–2008 (26 maalia), 2008–2009 (28 maalia) ja 2009–2010 (25 maalia). Grings on valmentanut saksalaisten MSV Duisburgin ja SV 19 Straelenin joukkueita, ja Sveitsissä hän valmensi FC Zürichiä. Hän aloitti tammikuussa 2023 Sveitsin naisten maajoukkueen päävalmentajana. == Lähteet == == Aiheesta muualla == Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1978 syntyneet Luokka:Elävät henkilöt
João Rodrigues (lähetyssaarnaaja)

João Rodrigues (1561–1633) oli portugalilainen jesuiitta, joka toimi lähetyssaarnaajana Japanissa. Hän kirjoitti elämänsä aikana lukuisia kirjoja ja oli merkittävä tekijä japani–portugali-sanakirja Nippo Jishon laatimisessa. Hän myös kokosi japanin kielen kieliopin teokseen Arte da Lingoa de Iapam. James Clavellin kirjoittamassa Shōgun-romaanissa ja sen pohjalta tehdyssä televisiosarjassa esiintyvä ”Martin Alvito” perustuu löyhästi Rodriguesiin. Luokka:Jesuiitat Luokka:Portugalilaiset henkilöt Luokka:Lähetyssaarnaajat Luokka:Vuonna 1561 syntyneet Luokka:Vuonna 1633 kuolleet
Orchis

Orchis voi tarkoittaa: * Orchis – pallerokämmekät eli kämmekät, kasvisuku kämmekkäkasvien heimossa. Myös yleisnimen orkidea lakuperä. * orchis, kivekset (kreik. órkhis) * 1080 Orchis, asteroidi * HMS Orchis (K76), Britannian Kuninkaallisen laivaston korvetti
Tyttö ja helmikorvakoru (kirja)

Tyttö ja helmikorvakoru ()Fennica on yhdysvaltalaisen Tracy Chevalierin vuonna 1999 julkaistu romaani. Teos on ilmestynyt Arja Gothonin suomentamana ja Otavan kustantamana 2001. Kirjan tapahtumat sijoittuvat 1600-luvun Hollantiin ja kertovat mielikuvituksellisen tarinan yhdestä hollannin kuuluisimmista taiteilijoista, Johannes Vermeeristä ja tämän kuvitteellisesta suhteesta salaperäisen tytön kanssa, joka poseeraa taiteilijan kuuluisimmassa teoksessa. == Juoni == Kirja alkaa, kun 16-vuotias hollantilaistyttö Griet lähetetään perheensä rahapulan vuoksi piiaksi taidemaalari Vermeerin perheeseen. Grietin elämä muuttuu täysin, ensimmäistä kertaa perheensä hoivissa oleva tyttö joutuu kokemaan olevansa muita alempiarvoinen. Vermeerin ärtyisän vaimon komentelussa on kestämistä, mutta vähitellen Griet tottuu elämäänsä piikana. Ajan myötä hän tutustuu myös talon salaperäiseen ja vetäytyvään herraan, itse Vermeeriin. Griet ihailee kaikkea isännässään, joka ottaa hänet avukseen maalarin työssään. Tämä järjestely ei kuitenkaan miellytä kaikkia - eikä piikatytön pitäisi koskaan unohtaa taustaansa. == Päähenkilöt == Griet - Griet on kaunis ja suurisilmäinen, 16-vuotias tyttö. Hän pitää tunteensa omana tietonaan, ja noudattaa soveliaita tapoja. Griet ei ole kuitenkaan kovinkaan ujo, vaan tarpeen vaatiessa puhuu suunsa puhtaaksi. (Kirjassa Griet esittää "Turbaanipäisen tytön" tyttöä, vaikka todellisuudessa kuvan tytön henkilöllisyys on tuntematon.) Johannes Vermeer – Arvostettu taidemaalari ja yhdentoista lapsen isä. Vermeer vetäytyy useimmiten omiin oloihinsa. Hän on vaitelias, komea ja rauhallinen mies. Catharina Vermeer – Taiteilijan kaunis vaimo. Catharina on usein huonolla päällä, mikä saattaa johtua siitä, että hän on lähes aina raskaana. Catharina on hieman kömpelö, minkä takia hänen miehensä ei päästä vaimoaan ateljeehensa. Catharina ei pidä juurikaan Grietistä. Pieter – Lihakauppiaan komea ja mukava poika, joka on ihastunut Grietiin. Tanneke – Grietin lisäksi Vermeerin perheen ainoa palvelija. Tanneke esittää naista, joka poseeraa Vermeerin taulussa "Maitotyttö". Hän on noin kolmekymmentävuotias, tomera nainen. Aluksi hänestä Griet on kelpo tyttö, mutta erinäisten tapahtumien jälkeen hän ei enää pidä Grietistä lainkaan. == Lähteet == Luokka:Yhdysvaltalaiset romaanit Luokka:Vuoden 1999 kirjat
El Seibo

El Seibo (myös El Seybo) on provinssi Dominikaanisessa tasavallassa. Siellä on 87 680 asukasta (vuonna 2010) ja sen pinta-ala on 1 788 neliökilometriä. Provinssin pääkaupunki on Santa Cruz de El Seibo. El Seibon provinssi on jaettu kahteen kuntaan. Vuonna 1984 provinssin länsiosista muodostettiin Hato Mayorin provinssi. == Lähteet == == Aiheesta muualla == *Dominikaanisen tasavallan tilastokeskus Luokka:Dominikaanisen tasavallan provinssit
Espaillat

Espaillat on provinssi Dominikaanisessa tasavallassa. Vuoden 2019 arvion mukaan siellä asui 239 252 asukasta. Espaillatin pinta-ala on 843 neliökilometriä, ja sen pääkaupunki on Moca. Provinssi on nimetty dominikaanilaisen kirjailijan, lyhyen aikaa maan presidenttinäkin toimineen Ulises Francisco Espaillatin mukaan. Se on jaettu neljään kuntaan. == Lähteet == == Aiheesta muualla == *Dominikaanisen tasavallan tilastokeskus Luokka:Dominikaanisen tasavallan provinssit
Tyttö ja helmikorvakoru

Tyttö ja helmikorvakoru voi tarkoittaa ainakin seuraavia: * Tyttö ja helmikorvakoru eli Turbaanipäinen tyttö, Johannes Vermeerin maalaus 1600-luvulta * Tyttö ja helmikorvakoru (engl. Girl with a Pearl Earring), Tracy Chevalierin romaani vuodelta 1999 * Tyttö ja helmikorvakoru (engl. Girl with a Pearl Earring), Chevalierin romaaniin perustuva elokuva vuodelta 2003.
Turbaanipäinen tyttö

Turbaanipäinen tyttö (tunnetaan myös nimellä Tyttö ja helmikorvakoru, ) on hollantilaisen Johannes Vermeerin maalaus. Se on näytteillä Mauritshuisin taidemuseossa Hollannin Haagissa. Maalausta on joskus kutsuttu "Pohjoisen Mona Lisaksi" tai "Hollantilaiseksi Mona Lisaksi". Maalaus ei ole muotokuva, vaan tronie. Troniet kuvaavat tietyntyyppistä henkilöhahmoa. Tyttö on puettu eksoottiseen pukuun ja hänellä on itämainen turbaani, sekä korvakorunaan epätavallisen suurikokoinen helmi. Johannes Vermeer on kuvannut mestarillisesti tytön kasvojen pehmeyden ja valon kimalluksen kosteilla huulilla ja kiiltävällä korvakorulla. Vuodesta 2012 maalaus oli osana kiertävää näyttelyä, kun Mauritshuisin tiloja uudistettiin ja laajennettiin. Tuona vuonna se oli Japanissa ja vuosina 2013–2014 Yhdysvalloissa.Frick page on the exhibition Maalaus kävi myös Italiassa ennen kuin se palasi sijoilleen Mauritshuisiin, missä sille oli varattu näyttävämpi paikka kuin aikaisemmin. Maalaus on aiheena Tracy Chevalierin romaanille Tyttö ja helmikorvakoru (1999) sekä sen pohjalta tehdylle, Peter Webberin ohjaamalle elokuvalle Tyttö ja helmikorvakoru (2003). 27\. lokakuuta 2022 kaksi Just Stop Oil -ympäristöjärjestön aktivistia teki iskun maalausta vastaan ilmoittaen aikovansa tuhota sen. Toinen liimasi päänsä pikaliimalla tauluun ja toinen seinään.https://www.reuters.com/business/environment/famed-girl-with-pearl- earring-painting-targeted-by-climate-activists-nos-2022-10-27/ == Lähteet == == Aiheesta muualla == * Maalaus skannattuna 10 000 megapikselin resoluutiolla Luokka:Johannes Vermeerin maalaukset
Hato Mayor

Hato Mayor on provinssi Dominikaanisessa tasavallassa. Siellä on 85 017 asukasta (vuonna 2010) ja sen pinta-ala on 1 319 neliökilometriä. Provinssin pääkaupunki on Hato Mayor del Rey. Hato Mayorin provinssi muodostettiin vuonna 1984 El Seibon provinssin länsiosista. Se on jaettu kolmeen kuntaan. == Lähteet == == Aiheesta muualla == *Dominikaanisen tasavallan tilastokeskus Luokka:Dominikaanisen tasavallan provinssit
Silver Star

Silver Star eli hopeatähti on Yhdysvaltain asevoimien myöntämä ansiomerkki. Sen voi saada "urhoollisuudesta taistelussa Yhdysvaltain vihollista vastaan". Se on myös kolmanneksi korkein taistelussa myönnettävistä kunniamerkeistä. Silver Star perustettiin vuonna 1932 korvaamaan vuonna 1918 perustettu Citation Star -kunniamerkki. Tähän mennessä Silver Staria on myönnetty 100 000-150 000 kappaletta. Eniten niitä ansainnut sotilas on eversti David Hackworth, joka ansaitsi niitä kaikkiaan 10 kappaletta Korean ja Vietnamin sotien aikana. Luokka:Yhdysvaltain sotilasansiomitalit
My Scene

My Scene on Mattelin valmistama nukkesarja. Nuket tulivat myyntiin hieman sen jälkeen kun MGA Entertainmentilta tulivat Bratz-nuket.My Scene Man Behind the Doll Nämä nuket ovatkin ulkonäöltään Barbien ja Bratzin välimaastosta. Näille nukeille on oma sivustonsa. Nukella on tavallista Barbieta hieman normaalia isompi pää. Sarjaan kuuluvat ystävykset Chelsea, Nolee, Madison ja Kennedy. Aiemmin mukana oli myös itse Barbie, mutta hänet korvasi Kennedy. == Lähteet == ==Aiheesta muualla== * Virallinen My Scene -sivusto Luokka:Nuket
Ahtmaa

Ahtmaa () on kylä Kemiön saaressa Salon kaupungin puolella aivan Kemiönsaaren kunnan rajalla. Pieni kylä sijaitsee Halikonlahden rannalla Kemiöntien molemmin puolin. Ahtmaa on myöhäiskeskiaikainen uudisasutuskylä, joka muodosti Myllyperän kanssa Angelniemen nuorimman vakituisen asutuksen. Kylässä on sijainnut Sapalahden kartanon torppia. Nykyisin Ahtmaan rakennuskanta on 1930-luvun väljästi rakennettuja omakotitaloja, joista monet ovat pientiloja. Ahtmaan kehitys oli pitkään pysähdyksissä sen ollessa osa Halikkoa, sillä kunta ei sallinut uusien talojen rakentamista alueelle. ==Lähteet== Luokka:Angelniemen kylät
Tähtipölyä

Tähtipölyä on suomalaismuusikko Jussi Hakulisen kuudes studioalbumi, joka julkaistiin 6. lokakuuta 2010. Syyskuussa julkaistiin Hakuliselta kolmen kappaleen ”Motti” -single, jonka sota-aiheinen nimikappale löytyy myös albumilta. Elokuussa 2010 julkaistiin levyn toinen single ”Pelkuri”, jolla Hakulinen duetoi Eleanoora Rosenholm -yhtyeen Noora Tommilan kanssa. Albumi ylsi Suomen virallisen listan sijalle 31. == Kappaleet == # # # # # # # # # # # == Arvostelut == * Soundi: Soundi: Levyarvio == Lähteet == * Jussi Hakulisen viralliset sivut * Ratas Music Levy-yhtiön viralliset sivut * Yö- yhtyeen viralliset sivut * Satakunnan Kansa * Tehtaanmyymälä === Viitteet === Luokka:Vuoden 2010 albumit Luokka:Jussi Hakulisen albumit
Guentheridia formosa

Guentheridia formosa (syn. Tetraodon formosus) on merivedessä elävä pallokalalaji, sukunsa ainoa laji. Guentheridia formosa kasvaa 26 cm pitkäksi. Sen vartalo ja pää ovat yläpuolelta tummat, alapuolelta vaaleat. Vatsapuolella on kellertäviä kuvioita. Selkää ja yläkylkiä peittävät tummat, vaihtelevan kokoiset pilkut, jotka saattavat asettua samankeskisiksi renkaiksi. Evät ovat vihertävät, pyrstö harmaa. Nuorten yksilöiden kuviointi poikkeaa aikuisista: niillä on raitoja päässä ja samankeskisiä renkaita selässä.Smithsonian Tropical Research Institute 2008-2009 Guentheridia formosa -pallokaloja esiintyy Tyynenmeren itäosassa Costa Ricasta Ecuadoriin. Ne pysyvät lähellä rannikkoa pehmeäpohjaisilla alueilla. == Lähteet == == Aiheesta muualla == *Encyclopedia of Life (kuvia) Luokka:Pallokalat
Takifugu orbimaculatus

Takifugu orbimaculatus on makeassa vedessä elävä pallokalalaji, joka elää Kiinan trooppisissa osissa makeissa vesissä.Takifugu orbimaculatus IUCN Red List (2012) == Lähteet == Luokka:Pallokalat
Lagocephalus

Lagocephalus on pallokalojen suku. Siihen kuuluu 11 lajia. Suurimmat niistä voivat kasvaa yli metrin mittaisiksi.Summary FishBase == Lajit == * Lagocephalus gloveri 35 cm * Lagocephalus guntheri 26 cm * Lagocephalus inermis 90 cm * Lagocephalus laevigatus 100 cm * Lagocephalus lagocephalus 45–61 cm * Lagocephalus lunaris 45 cm * Lagocephalus sceleratus 110 cm * Lagocephalus spadiceus 20 cm * Lagocephalus suezensis 18 cm * Lagocephalus wheeleri 30 cm == Lähteet == Luokka:Pallokalat
Omegophora

Omegophora on pallokalojen suku. Siihen kuuluu kaksi lajia. Molemmat elävät Intian valtameren itäosassa Australian lähivesillä.Summary FishBase == Lajit == *Omegophora armilla (25 cm) *Omegophora cyanopunctata == Lähteet == Luokka:Pallokalat
Heino (albumi)

Heino on saksalaisen laulajan Heinon studio-albumi vuodelta 1967. ==Kappaleet== # Heute an Bord # Schwer mit den Schätzen des Orients beladen # Aloha Oe # In Junkers Kneipe # Ein armer Fischer bin ich zwar # Zu der Ponderosa reiten wir # Schwarzbraun ist die Haselnuß # Ich schieß den Hirsch # Waldeslust # Rosalie # Kehr ich einst zur Heimat wieder # Ade zur Guten Nacht ==Lähteet== * Heinon virallinen diskografia Luokka:Vuoden 1967 albumit Luokka:Heinon albumit
...und Sehnsucht uns begleitet

...und Sehnsucht uns begleitet on saksalaisen laulajan Heinon studioalbumi vuodelta 1968. ==Kappaleet== # # # # # # # # # # # # # # ==Lähteet== * Heinon virallinen diskografia Luokka:Vuoden 1968 albumit Luokka:Heinon albumit
Lagocephalus guentheri

Lagocephalus guentheri on trooppisissa merissä elävä pallokalalaji, joka kasvaa noin 26 cm pitkäksi. Sitä tavataan lähinnä indopasifisella merialueella, mutta myös Brasilian rannikolta Atlantilta on havaintoja. == Lähteet == Luokka:Pallokalat
Lagocephalus laevigatus

Lagocephalus laevigatus on trooppisissa merissä ja jokisuiden murtovedessä elävä pallokalalaji, Se voi kasvaa jopa metrin pituiseksi. Sitä tavataan 10–180 metrin syvyydessä Atlantin länsirannikolla Uudesta-Englannista Argentiinaan, ja itäosassa Mauritaniasta Namibian rannikolle asti. Nuoret yksilöt pysyttelevät lähellä rantaa, aikuiset siirtyvät kauemmaksi mutta ovat silti mannerjalustan lähellä. Lagocephalus laevigatus syö kaloja ja äyriäisiä. Sitä pidetään herkullisena, mutta koska joillakin alueilla sen ihossa muodostuu myrkkyjä, kalan syömistä ei suositella. == Lähteet == Luokka:Pallokalat
Tekokynnet

Tekokynnet ovat liimalla tai kaksipuoleisella teipillä kiinnitettävät muoviset kynnet. Tekokynnet voivat olla luonnollisen väriset, värilliset tai koristellut, ja niitä myydään kuluttajille pakkauksissa, joissa on jokaiselle kynnelle ainakin yksi erikseen muotoiltu kynsi sekä 2-8 vaihtokynttä. Kynsiä on saatavilla eri pituuksissa, ja muoto on yleensä puoliovaali, ovaali tai ranskalainen manikyyri. On olemassa myös erikoisemmin muotoiltuja tekokynsiä esimerkiksi Halloween- tai naamiaispukeutumista varten. Tekokynsi kestää kynnellä kahdesta päivästä kahteen viikkoon riippuen kiinnityksen laadusta ja kynsiin kohdistuvasta rasituksesta. Tekokynsia ei tule sekoittaa rakennekynsiin. Luokka:Kynnet Luokka:Kosmetiikka